Hija kienet sostniet li beżgħet għal ħajjitha u li għalhekk kienet ħarbet minn Malta fix-xhur li għaddew Maria Efimova, ir-Russa li kienet fiċ-ċentru ta’ allegazzjonijiet qabel l-elezzjoni ġenerali stqarret ma’ The Times ta’ Londra li jekk terġa tiġi lura Malta tinqatel. Hija kienet sostniet li beżgħet għal ħajjitha u li għalhekk kienet ħarbet minn Malta fix-xhur li għaddew. Ir-Russa, li għamlet żmien impjegata tal-bank Pilatus , kienet għaddiet informazzjoni lill-ġurnalista Daphne Caruana Galizia. Dawn l-allegazzjonijiet fuq kumpanija fil-Panama kienu ġew ippubblikati fil-blogg ta’ Caruana Galizia. Efimova kienet sostniet li rat dokument dwar din il-kumpanija b’assoċjazzjoni ta’ ħlasijiet mill-Ażerbajġan. Fil-ġranet li għaddew, il-Qorti ta’ Malta ħarġet mandat ta’ arrest internazzjonali fil-konfront tar-Russa, li għandha 35 sena, wara li naqset milli tidher biex tixhed. Wara l-ħruġ tal-mandat tal-arrest, il-Partit Nazzjonalista appella lill-Gvern biex tingħata l-protezzjoni ta’ ‘whistleblower’. Il-post fejn qed tgħix ir-Russa mhux magħruf mill-Pulizija Maltija.